নুমিদীয় অশ্বারোহী বাহিনী
নুমিদীয় অশ্বারোহী বাহিনী (স্পেনীয় - Caballería númida; কাবাইয়েরিয়া নুমিদা) ছিল একধরনের হাল্কা অশ্বারোহী বাহিনী। মূলত উত্তর আফ্রিকার নুমিদিয়ার (বর্তমান আলজিরিয়ার উত্তর অংশ ও তিউনিসিয়ার কিছু অংশ) অধিবাসীদের নিয়ে এই বাহিনী গঠিত হয়েছিল। হানিবলের নেতৃত্বে রোম অভিযানের সময় এই বাহিনী কার্থেজীয়দের পক্ষে অংশগ্রহণ করে। দ্বিতীয় পুনিক যুদ্ধে তাদের দক্ষতা এতটাই নজর কাড়ে যে রোমান ঐতিহাসিক টিটাস লিভিয়াস তাদের আফ্রিকার সর্বশ্রেষ্ঠ অশ্বারোহীবাহিনী বলে উল্লেখ করেন।